Το καθεστώς του Μπασάρ Αλ Άσαντ παραχώρησε την πρεσβεία της Λιβύης στη Δαμασκό στους εκπροσώπους του στρατάρχη Χαλίφα Χαφτάρ που ελέγχει την ανατολική Λιβύη.

Η κίνηση αυτή συμβολίζει το χάσμα που υπάρχει ανάμεσα στη Δαμασκό και την Άγκυρα, καθώς όπως είναι γνωστό η κυβέρνηση Σαράτζ στην Τρίπολη έχει συμμαχήσει με τον Ερντογάν.

Σύμφωνα με το πρακτορείο ειδήσεων του καθεστώτος Άσαντ, SANA, η πρεσβεία της Λιβύης στη Δαμασκό, είναι εκ νέου ανοικτή και επαναλειτουργεί μετά από οκταετή διακοπή.

Σύμφωμα με το υπόμνημα που υπέγραψαν οι δύο πλευρές την Κυριακή, στο επίκεντρο των ανανεωμένων διπλωματικών τους σχέσεων θα τεθεί η αντιμετώπιση της τουρκικής επιθετικότητας και παρέμβασης στις δύο χώρες.